Константин Величков
Гергьовден

chitanka.info

Ден Гергьовден е. Полята

вредом се раззеленили.

После църква на тревата

ние сме се наредили.

До нас агънцето блее,

що нам вчера са купили;

на дървото тамо пее

птиче красно песни мили.

През тревица миризлива

мама ред по ред на всички

прясно мляко ни налива

в малки хубави панички.

А под ябълката стара

тате после с нази иде

и ни тегли на кантара —

колко тежим, за да види.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.